The Life of Pablo

The Life of Pablo (), ամերիկացի ռեփեր Քանյե Ուեսթի յոթերորդ ստուդիական ալբոմը` թողարկված 2016 թվականի փետրվարի 14-ին GOOD Music և Def Jam Recordings լեյբլներում։ Ալբոմում ներկայացված է հրավիրված վոկալիստների մի ողջ շարք՝ ներառյալ Ֆրենկ Օուշենը, Chance the Rapper-ը, The-Dream-ը, Յանգ Թագը, Քենդրիկ Լամարը, Ռիհաննան, The Weeknd-ը, Ty Dolla Sign-ը և այլք։ Ալբոմի գործիքավորմանը մասնակցել են շատ երաժիշտներ՝ Ուեսթի գլխավորությամբ, որոնց թվում հիմնականում եղել են Դին Մայքը, Ռիկ Ռուբինը, Մետրո Բումին և Հադսոն Մոհոուքը։ Ալբոմի ձայնագրման աշխատանքները կատարվել են աշխարհի տարբեր ծայրերում՝ սկսած Իտալիայից ու Մեքսիկայից և վերջացած Տորոնտոյով, Նյու Յորքով և Լոս Անջելեսով։

Ալբոմի պրոմոսինգլներն են՝ «Real Friends», «No More Parties in LA» և «30 Hours», որոնք թողարկվել են Ուեսթի GOOD Fridays կոնցեպցիայի հետ, երբ նա ամեն շաբաթ անվճար երգեր էր բեռնում։ Ալբոմը բացառիկ կարգով ներկայացվել է Tidal սթրիմինգ ծառայությունում՝ նրա ձայնագրման սկզբից մինչև ձայնագրման ավարտը՝ ներառյալ մի շարք փոփոխություններ երգերի հերթականությունում և խորագրի փոփոխությունը թողարկումից մի քանի շաբաթ առաջ։ The Life of Pablo-ի թողարկումից հետո այն արժանացել է ինչպես ճանաչման, այնպես էլ երաժշտական քննադատների զուսպ արձագանքների, որոնք հատուկ ուշադրություն են դարձրել նրա գեղադիտակային երաժշտական դիապազոնի և քաոսայնության վրա,՝ համեմատած Ուեսթի նախկին ալբոմների հետ։

Անվանում 
Ալբոմի անվանումը մի քանի անգամ փոխվել է։ Վերջնական տարբերակը հայտնի է եղել թողարկումից մեկ շաբաթից էլ կարճ ժամանակ առաջ։ Ալբոմի անվանումն ի սկզբանե եղել է So Help Me God (Եվ թող օգնի ինձ Աստված), որը ներկայացվել է 2015 թվականի մարտի 1-ին շապիկի հետ միասին, որի վրա պատկերված է եղել Կույս Մարիամի՝ XIII դարի միանձնուոհու խորհրդանիշը։ Մայիսի 3-ին ռեփերն անվանումը դարձրել է SWISH՝ նշելով, թե հնարավոր է, որ մեկ անգամ էլ փոխի անվանումը։ 2016 թվականի հունվարի 24-ին Ուեսթը հրապարակել է նոթատետրի էջի լուսանկարը, որում նշված է եղել ալբոմի երգերի ցանկը։ Հաջորդ օրը նա հրապարակել է թվիթ՝ «ալբոմի նոր անվանումն է՝ Waves» և այդ ցանկի փոփոխված տարբերակը՝ ալբոմի նոր անվանումով, որը դարձվել է Waves (), ինչպես նաև այլ երաժիշտների լուսանկարներով և ստորագրություններով։ Սակայն տվյալ անվանումը դուր չի եկել ռեփեր Wiz Khalifa-ին, որը հայտարարել է, թե Ուեսթը գողացել է այն ռեփեր Max B-ից և խնդրել է «չվերցնել ալիքը»։ Արդյունքում երաժիշտների միջև Թվիթերում վեճ է ծագել, որի ժամանակ նա իր կարծիքն է արտահայտել Խալիֆայի, ինչպես նաև նրա որդու՝ Սեբաստիանի և նախկին կնոջ՝ Էմբեր Ռոուզի մասին (որի հետ նախկինում հենց Ուեսթն էր հանդիպել)։ Հետո փետրվարի 3-ին Power 105.1 ռադիոյին տված հարցազրույցում Խալիֆան հայտարարել է, որ Ուեսթը ներողություն է խնդրել իրենից։

Փետրվարի 9-ին USA Today-ը հրապարակել է «Արդյո՞ք Քանյե Ուեսթը 21-րդ դարի արվեստի մեծագույն գործիչն է»։ Ռեփերը հղումը հրապարակել է Թվիթթերի իր էջում՝ ավելացնելով. «Վերջապես նրանք հասկացան»։ Դրանից հետո նա հայտարարել է, որ անվանումը հերթական անգամ փոխվելու է։ Ի սկզբանե նա հայտարարել է ալբոմի անվանման կրճատ տարբերակը՝ T.L.O.P՝ հայտարարելով, թե նրանք, ովքեր կկարողանան գուշակել լրիվ տարբերակը, կստանան երաժշտին նվիրված մեկ զույգ սպորտային կոշիկ և նրա Yeezy Season 3 համերգի տոմսեր, որի ընթացքում կկայանա ալբոմի պրեմիերան։ Ճիշտ տարբերակը գուշակել է 33 մարդ։ Հետո հրապարակվել է ալբոմի անվանման լրիվ տարբերակը՝ The Life of Pablo (), որն էլ դարձել է վերջնականը։ Այն ունի մի քանի բացատրություն։ Որոշ երկրպագուներ կարծում են, որ Ուեսթը համեմատում է իրեն հայտնի նարկոբարոն Պաբլո Էսկոբարի հետ։ Սակայն շատերը գալիս են այն եզրակացոււթյան, որ ռեփերն իրեն համեմատում է նկարիչ Պաբլո Պիկասոյի հետ, քանի որ նրա անունը հայտնվում է Google-ով «» հարցմամբ որոնման արդյունքում։ Ինքը Քանյեն համեմատում է իրեն այդ երկուսի հետ «No More Parties in LA» ստեղծագործությունում։ Նաև թվիթերյան իր էջում նա գրել է, որ The Life Of Pablo ալբոմի անվանումը պետք է վերծանել որպես «Պողոս առաքյալի վարքը»։

Թողարկում 

The Life of Pablo-ն թողարկվել է 2016 թվականի փետրվարի 14-ին Tidal սթրիմինգային կազմակերպությունում։ Ի սկզբանե ենթադրվել է, որ ալբոմը կվաճառվի էքսկլյուզիվ ձևով Tidal-ի միջոցով մեկ շաբաթ, ինչից հետո այն հասանելի կդառնա բոլոր հայտնի հարթակների համար։ Սակայն թողարկումից երկու օր անց Քանյե Ուեսթը Թվիթթերում հայտարարել է, որ ալբոմը վաճառվելու է միայն Tidal-ի միջոցով նաև առաջին շաբաթվա ավարտից հետո։ Հաջորդ օրը հայտնի է դարձել, որ վաճառվել է ալբոմի ավելի քան 500000 օրինակ տարբեր տորենտ-թրեքերների կողմից և որ The Pirate Bay թրեքերի սիդերների քանակով այն գերազանցել է Ռիհաննայի Anti ալբոմին ավելի քան երեք անգամ։

Հանրագումարային ցուցակ

Քննադատների արձագանքը 

Նիլ Մակքորմիկը, ալբոմի մասին գրելով The Daily Telegraph-ի համար, նշել է. «The Life Of Pablo-ն հարուստ է որոշակիորեն երաժշտական տեսանկյունից, լեփ-լեցուն հրաշալի գաղափարներով»։ Նա նաև ավելացրել է, որ «այն այնքան եսասեր է, որ անցնում է ինքնախաբեության, որ զգացվում է այդքան մեծ հեռանկարի և օբյեկտիվության բացակայությամբ. դա նույնն է, եթե [Ուեսթն] իսկապես աչքից բաց թողներ իր արվեստի տարրական հիմքերը»։ The Guardian-ից Ալեքսիս Պետրիդիսը բնութագրել է ալբոմը որպես «մի երգը մյուսի հետևից՝ անկապ, քաոսային, խորը հիասթափեցնող, լկտիության տպավորություն թողնող և ամբողջությամբ զայրույթի հասցնող»։ Նա ենթադրում է, թե «նա, ինչպես ներկայացվում է, ունեցել է մտքեր, որոնք նրա վրա այնպես են լցվել, որ նա սկսել է դիտվել որպես անկազմակերպ և անհետևողական»։

Ռուս երաժշտական քննադատ Ալեքսանդր Գորբաչովի կարծիքով՝ «„The Life of Pablo“ ալբոմը ներկա պահի օրախնդիր ամերիկյան փոփ-երաժշտության հրատապ նկարահանում է, նկարազարդ կոմպենդում, որը հստակորեն իրար մեջ կապում է բոլոր ռելևանտային հոսանքները՝ տրեպ („Pt. 2“), նոր RnB („FML“), թվայնացված դանսհոլ, ռեանիմացված սոուլ և այլն։ Որոշ իմաստով „The Life of Pablo“-ը բացահայտ ներկայացնում է մշակութային հիմնական պրոցեսը, որի շրջանակներում հիփ հոփը ժանրից փոխակերպվում է մի տեսակ մատրիցայի, օպտիկայի, որ կլանում և իրեն է ենթարկում մնացած ամեն ինչ»։

Երգացանկ 
Վերցվել է Ուեսթի պաշտոնական կայքէջից և Tidal-ի ընկերությունից։

Նշումներ 
  — այսպես նշված է լրացուցիչ պրոդյուսերը,
  — այպես նշված է համապրոդյուսերը,
 «Ultralight Beam» ներառում է The-Dream-ի և Kelly Price-ի վոկալները, նաև Natalie Green-ի և Samoria Green-ի լրացուցիչ վոկալը,
 «Pt. 2» ներառում է Քերոլայն Շոուի վոկալը,
 «Famous» ներառում է Swizz Beatz-ի վոկալը,
 «Highlights» ներառում է լրացուցիչ The-Dream-ի, Էլ Դեբարժի և Kelly Price-ի վոկալը,
 «Waves» ներառում է Քիդ Կադիի վոկալը,
 «Siiiiiiiiilver Surffffeeeeer Intermission»-ը ներառում է Max B-ի և French Montana-ի վոկալը,
 «30 Hours» ներառում է André 3000-ի վոկալը։

Օգտագործված սեմփլներ՝ 
Վերցված է Ուեսթի պաշտոնական կայքէջից։

 «Father Stretch My Hands Pt. 1»-ը և «Pt. 2»-ը պարունակում են «Father Stretch My Hands» սեմփլներ, գրել և կատարել է Pastor T.L. Barrett-ը Youth for Christ-ի մասնակցությամբ։
 «Pt. 2» պարունակում է «Panda» սեմփլներ, գրել է Sidney Selby III-ը և Adnan Khan-ը, կատարել է Desiigner-ը։
 «Famous» պարունակում է «Do What You Gotta Do» սեմփլներ, գրել է Jimmy Webb-ը և կատարել Nina Simone; սեմփլներ՝ «Bam Bam», գրել է Winston Riley-ը և կատարել Sister Nancy-ը; նաև «Mi Sono Svegliato E… Ho Chiuso Gli Occhi» սեմփլներ, գրել են՝ Luis Bacalov, Sergio Bardotti-ն, Gepy & Gepy-ն և Il Rovescio della Medaglia, կատարել է Il Rovescio della Medaglia-ը։
 «Feedback» պարունակում է «Talagh» սեմփլներ, գրել են Ardalan Sarfaraz և Farid Zaland, կատարել է Googoosh-ը։
 «Low Lights» պարունակում է «So Alive (Acapella)» սեմփլներ, գրել է Sandy Rivera և կատարել Sandy Rivera-ը։
 «Freestyle 4» պարունակում է սեմփլներ «Human (Goldfrapp song)», գրել են՝ Alison Goldfrapp, Will Gregory, Robert Locke և Timothy Norfolk, կատարել է Goldfrapp-ը։
 «Waves» պարունակում է սեմփլներ «Fantastic Freaks at the Dixie», գրել են՝ Fab Five Freddy, Robin Diggs, Kevin Ferguson, Theodore Livingston, Darryl Mason և Prince Whipper Whip և կատարել Grandwizard Theodore & the Fantastic Five:
 «Real Friends» պարունակում է ինտերպոլյացիաներ «Friends», գրել են՝ Whodini և Larry Smith (producer), կատարել է՝ Whodini:
 «Wolves» պարունակում է սեմփլներ «Walking Dub», գրել է և կատարել Sugar Minott:

Հիթ-շքերթներ

Շաբաթական հիթ-շքերթներ

Տարևերջյան հիթ-շքերթներ 
{| class="wikitable sortable plainrowheaders" style="text-align:center"
|-
! scope="col"| Հիթ-շքերթ (2016)
! scope="col"| Հորիզոնական
|-
! scope="row"| Danish Albums (Hitlisten)
| 12
|-
! scope="row"| Dutch Albums (MegaCharts)
| 72
|-
! scope="row"| US Billboard 200
| 27
|-
! scope="row" | US Top R&B/Hip-Hop Albums (Billboard)
| 88

Հավաստագրեր

Թողարկման պատմություն

Ծանոթագրություններ

Աղբյուրներ

Արտաքին հղումներ 
 The Life of Pablo-ի վրա աշխատանքի ժամանակագրությունը

Քանյե Ուեսթի ալբոմներ
Անգլալեզու ալբոմներ